stanford-oval/wikipedia huggingface dataset:
ברברה פלין
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1972–1970 |  | A Family at War | פרידה אשטון / פרידה מקנזי | סדרת טלוויזיה |
| 1981–1985 |  | Open All Hours | אשת החלב | סדרת טלוויזיה |
| 1977 |  | Murder Most English | פולין סאטון | בפרק "The Flaxborough Crab" |
| 1982 | דברי ימי בארצ'סטר | The Barchester Chronicles | מרי בולד | מיני-סדרה |
| 1984 |  | The Beiderbecke Affair | ג'יל סווינבורן | מיני-סדרה |
| 1986 |  | The Beiderbecke Tapes | ג'יל סווינבורן | מיני-סדרה |
| 1988 |  | The Beiderbecke Connection | ג'יל סווינבורן | מיני-סדרה |
| 1986 |  | Season's Greetings | בלינדה | סרט טלוויזיה |
| 1986 |  | Day To Remember |  |  |
| 1986, 1988 |  | A Very Peculiar Practice | ד"ר רוז מארי | סדרת טלוויזיה |
| 1987 | המפקח מורס | Inspector Morse | מוניקה הייט | בפרק "The Silent World of Nicholas Quinn" |
| 1991 | ג'ושואה ג'ונס | Joshua Jones | דיבוב | סדרת טלוויזיה |
| 1993 | המפקח מגרה | Maigret | מאדאם מגרה | עונה שנייה |
| 1994–1995 |  | Chandler & Co | די צ'נדלר טייט | סדרת טלוויזיה |
| 1999 | רעיות ובנות | Wives and Daughters | מיס בראונינג | מיני-סדרה |
| 1993–1995 | המפצח | Cracker | ג'ודית פיצג'רלד |  |
| 2000 | לורנה דון | Lorna Doone | שרה ריד | סרט טלוויזיה |
| 2002 | ההגדה לבית פורסייט | The Forsyte Saga | אמילי | מיני-סדרה |
| 2003 | הורנבלואר - ימאי וג'נטלמן | Hornblower: Loyalty | גברת מייסון |  |
| 2004 | חקירות המפקח לינלי | The Inspector Lynley Mysteries | מורין פינגן | בפרק "If Wishes Were Horses" |
| 2004 | הוא ידע שהוא צודק | He Knew He Was Right | גברת פרנץ' | מיני-סדרה |
| 2004 | פוארו | Agatha Christie's Poirot | גברת אלרטון | בפרק "Death on the Nile" |
| 2004 |  | Sea of Souls | פטרה סאמרס | סדרת טלוויזיה |
| 2005 |  | Malice Aforethought | ג'וליה | סרט טלוויזיה |
| 2005 | אליזבת הראשונה | Elizabeth I | מרי, מלכת הסקוטים | מיני-סדרה |
| 2006 | קו היופי | The Line of Beauty | סאלי טיפר | מיני-סדרה |
| 2007–2009 | קרנפורד | Cranford | גברת ג'יימסון | סדרת טלוויזיה |
| 2009 |  | The Queen: The Enemy Within | המלכה | סדרת טלוויזיה |
| 2011 |  | Just Henry | גברת בומונט | סרט טלוויזיה |
| 2011 | תחבולות חדשות | New Tricks | קרול מילבורן | בפרק "Blood Is Thicker Than Water" |
| 2011 | רציחות במידסומר | Midsomer Murders | מילי בולארד | בפרק "The Oblong Murders" |
| 2012 |  | Cheerful Weather for the Wedding | הדודה בלה |  |
| 2012 | הבורג'ס | The Borgias | איזבלה | בפרק "The Choice" |
| 2013 |  | Pat & Cabbage | פאט | סדרת טלוויזיה |
| 2014 |  | 1864 | דרוניניג ויקטוריה | מיני-סדרה |
| 2016–2019 | משפחת דארל | The Durrells | דודה הרמוני | סדרת טלוויזיה; 5 פרקים |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1982 |  | Britannia Hospital | אחות |  |
| 1998 | המלך ליר | King Lear | גונריל | סרט טלוויזיה |
| 1998 |  | You Are Dead | פרופ' קורנר |  |
| 2006 | מיס פוטר | Miss Potter | הלן פוטר |  |
| 2013 |  | The Christmas Candle | ליידי קמדון |  |
קריינות

בנוסף לעבודתה כשחקנית, הייתה פלין קריינית במספר רב של תוכניות תעודה:
Body Styles (1989)
Time of Her Life (1993)
Network First (1996)
The Lost Gardens of Heligan (1997)
Deaf Century (1999)
The 1900 House (1999)
Horizon (numerous episodes, 2002 to present)
The 50s and 60s in Living Colour (2003)
George Orwell: A Life in Pictures (2003)
From Here to Paternity (2004)
The Monastery (2005)
The Ghost in Your Genes (2005)
Time Shift: Alan Plater (2005)
The Queen's Castle (2005)
Guarding the Queen (2007)
The Restaurant (2008)
Big Fat Gypsy Weddings (2011 to present)
Jet! When Britain Ruled the Skies (2012)
The Flying Scotsman: A Rail Romance (2013)
The Planners (2013)
Permission Impossible: Britain's Planners (2014)
הערות שוליים

↑  BBC interview
↑  Shenton, Mark. "Casting Announcd for Donmar Warehouse Premiere of Elegy; to Include Zoë Wanamaker". Playbill (באנגלית). נבדק ב-2017-04-08.
| --- | --- |
בקרת זהויות :  NLI: 987007426249005171  GND: 1022643282  ISNI: 0000 0001 1950 3861  LCCN: no96042654  SUDOC: 157051145  VIAF: 315522548   WorldCat (עם VIAF): 315522548
בן סורר ומורה

| --- | --- |
 מקרא:  ספר דברים, פרק כ"א, פסוקים י"ח–כ"א
 משנה:  משנה, מסכת סנהדרין, פרק ח'
 תלמוד בבלי:  תלמוד בבלי, מסכת סנהדרין, דף ס"ח, עמוד ב' - דף ע"ב, עמוד א'
 משנה תורה:  משנה תורה לרמב"ם, ספר שופטים, הלכות ממרים, פרק ז'
 ספרי מניין המצוות:  ספר המצוות לרמב"ם - לא תעשה קצ"ה, ספר החינוך - מצווה רמ"ח
 
בן סורר ומורה הוא מקרה המוזכר בתורה בספר דברים, שבו נער מתנהג בדפוס שלילי קבוע גם לאחר שהוזהר, תוך אי ציות וזלזול באביו ובאמו, ובהתנהגות של נהנתנות מופרזת בזלילת מזון והשתכרות. על פי התורה, במצב זה הוריו יכולים להביא אותו אל זקני העיר, ודינו הוצאה להורג בסקילה.
חז"ל מצמצמים בדרשת הפסוקים את המקרה לנער זכר בן 13, שבנהנתנותו גם גונב מהוריו את הבשר והיין שאותם הוא 'זולל וסובא'. בנוסף חז"ל מבארים שהסיבה להריגה זו היא כדי למנוע ממנו לעשות מעשים חמורים יותר בעתיד. על פי הדיון התלמודי וההלכה, להיתכנות מצב כזה המאפשר לדון למיתה נדרשים תנאים כה רבים, כך שהמקרה נדיר ביותר ויש אף שטענו שהוא "לא היה ולא עתיד להיות".
מקור הדין

דינו של בן סורר ומורה מופיע בתורה:
כִּי יִהְיֶה לְאִישׁ בֵּן סוֹרֵר וּמוֹרֶה- אֵינֶנּוּ שֹׁמֵעַ בְּקוֹל אָבִיו וּבְקוֹל אִמּוֹ, וְיִסְּרוּ אֹתוֹ וְלֹא יִשְׁמַע אֲלֵיהֶם. וְתָפְשׂוּ בוֹ אָבִיו וְאִמּוֹ וְהוֹצִיאוּ אֹתוֹ אֶל זִקְנֵי עִירוֹ וְאֶל שַׁעַר מְקֹמוֹ. וְאָמְרוּ אֶל זִקְנֵי עִירוֹ: "בְּנֵנוּ זֶה סוֹרֵר וּמֹרֶה, אֵינֶנּוּ שֹׁמֵעַ בְּקֹלֵנוּ, זוֹלֵל וְסֹבֵא!" וּרְגָמֻהוּ כָּל אַנְשֵׁי עִירוֹ בָאֲבָנִים וָמֵת וּבִעַרְתָּ הָרָע מִקִּרְבֶּךָ וְכָל יִשְׂרָאֵל יִשְׁמְעוּ וְיִרָאוּ.
במשנה ובתלמוד נידונים דיניו של בן סורר ומורה בפרק השמיני של מסכת סנהדרין. ספר החינוך מביא את כל דיני בן סורר ומורה במצווה רמ"ח - "איסור לאכול כדרך זולל וסובא", כשהוא מציין שהאזהרה לבן סורר ומורה נלמדת מהפסוק ”לֹא תֹאכְלוּ עַל הַדָּם” (ספר ויקרא, פרק י"ט, פסוק כ"ב) - "לא תאכלו אכילה שתהרגו עליה", כלומר, קיים איסור לאכול אכילה שבגינה האדם יתחייב מיתה.
מקור הדין > משמעות הביטוי

במילון ואצל הפרשנים המתייחסים לביטוי מבחינה לשונית, אנו מוצאים שני אלמנטים: לסור מן הדרך, עקשנות ומרדנות. כוונת הביטוי "סורר" היא לסור מדרך הטוב. הרב עובדיה ספורנו מוסיף שהמילה "סורר" מבטאת גם הסרת תקווה שאי פעם יחזור מדרכו הרעה. המילה "מורה" משמעותה עקשנות ומרי.
לפי הספרי, הביטוי מבטא גם את הכלליות במרידה, על פריקת כל עול:
...סורר על דברי אביו, ומורה על דברי אמו. סורר על דברי תורה, ומורה על דברי הנביאים. סורר על דברי עדים, ומורה על דברי הדיינים.
תהליך הפיכה לבן סורר ומורה

לפי חז"ל, על מנת שבן יוגדר כסורר ומורה, עליו לעמוד בתנאים רבים ומדויקים ולבצע את חטאיו בנסיבות מדויקות. ישנה שיטה הסוברת כי בן סורר ומורה הוא חוק תיאורתי לחלוטין ואין אפשרות מציאותית לבצע את חוק זה, מחמת הגבלת החוק עצמה, משום שהחוק דורש שקולם של האב והאם יהיו שווים דבר שאינו מציאותי..
תהליך הפיכה לבן סורר ומורה > גילו של בן סורר ומורה

על פי המשנה, בן סורר ומורה אינו יכול להיות מתחת לגיל מצוות, משום שכדי להתחייב מיתה הוא צריך להיות בגיל שבו הוא מחויב לא לעבור עבירות. גיל זה מוגדר בלשון המשנה - "משיביא שתי שערות", שעל פי חזקה דרבא זה קורה בגיל 13 שנה.
את גילו המקסימלי מגדירה המשנה: "עד שיקיף זקן- התחתון ולא העליון". דין זה נלמד מהפסוק: ”בֵּן סוֹרֵר וּמוֹרֶה”- "בן ולא איש"- כלומר, שעדיין אינו נחשב בוגר. הגמרא מוסיפה שאם עברו לבן שלושה חודשים מאז שהביא שתי שערות, אף על פי שעוד לא הקיף זקן- אינו יכול להיעשות בן סורר ומורה, משום שכתוב- ”"בֵּן סוֹרֵר וּמוֹרֶה"- בן ולא הראוי להיות אב”- והיות ואם היה נשוי- אשתו הייתה יכולה להרות, ובגיל שלושה חדשים העובר ניכר במעי אמו, הוא נחשב כבר אבא וכבר אינו בגדר "בן".
יוצא אם כן שהאפשרות להיות בן סורר ומורה מתפרסת בסך הכל על פני שלושה חודשים במהלך החיים: מגיל 13 ועד גיל 13 ושלושה חודשים.
תהליך הפיכה לבן סורר ומורה > מין

בת אינה יכולה להיות בן סורר ומורה. 
בתוספתא סנהדרין תחילת פרק י"א כתוב:
בן סורר ומורה... ר' שמעון בן לעזר או': בדין הוא הבת ולא הבן, אלא גזירת מלך הוא
.
על כך מורחב גם בבריתא:
תניא, אמר רבי שמעון: "בדין הוא שתהא בת ראויה להיות כבן סורר ומורה, שהכל מצויין אצלה בעבירה. אלא גזירת הכתוב היא, "בן"- ולא בת:
.
גם להלכה נפסק כך:
גזירת הכתוב הוא שיסקל בן סורר ומורה, אבל הבת אינה נידונית בדין זה שאין דרכה להמשך באכילה ושתיה כאיש, שנאמר בן ולא בת ולא טומטום ואנדרוגינוס.
תהליך הפיכה לבן סורר ומורה > הגדרת "זולל וסובא"

בן סורר ומורה מתואר בתורה כבן מרדן שאינו שומע בקול הוריו, זולל וסובא. חז"ל הגדירו על פי הפסוק ”אַל תְּהִי בְסֹבְאֵי יָיִן, בְּזֹלֲלֵי בָשָׂר לָמוֹ” (משלי, כ"ג, ב') שחטאו מתבטא בהפרזה באכילת בשר (זולל) ובשתיית יין לשכרה (סובא). על פי המשנה, מסכת סנהדרין, פרק ח', משנה ב', יש מחלוקת תנאים מתי נכנס הבן לחיוב כבן סורר ומורה. לפי דעת אחת, אכילת בשר המחייבת בעונש היא תרטימר בשר (לפי הגמרא מדובר על חצי מנה. משקל זה שווה לכ-213 או 240 גרם תלוי בדעות האחרונים) וחצי לוג יין (כ-300 סמ"ק). לפי הדעה השנייה, המובאת בשם ר' יוסי, הבן מתחייב רק לאחר אכילת מנה בשר ושתיית לוג יין.
לפי  המשנה, מסכת סנהדרין, פרק ח', משנה ג',על הבן לגנוב את הבשר והיין מרשות אביו ולאכלם ברשות אחרים. הסיבה לכך שצריך לגנוב מאביו ולאכול ברשות אחרים היא שצריך שיהיה דבר המצוי ובלי חשש שיתפס כי העונש הוא מניעתי, שלא יעשה זאת בעתיד, ובמקרים שהאוכל אינו מצוי או שקיים חשש בסבירות גבוהה שהוא ייתפס - קיים חשש קטן יותר שימשיך לעשות זאת בעתיד.
על פי משנה, מסכת סנהדרין, פרק ח', משנה ב', אכילתו צריכה להיות אכילה מופרזת, שלא לשם מצווה ושלא כחלק מעבירה. אם יאכל בסעודת מצווה, או שיאכל דברים שמצווה לאכלם, כגון מעשר שני - אינו מתחייב בהריגה. חז"ל אף למדו מהכתוב: ”אֵינֶנּוּ שֹׁמֵעַ בְּקֹלֵנוּ” (ספר דברים, פרק כ"א, פסוק כ'), שאם יאכל דברים האסורים באכילה, כגון בשר נבלה, גם כן אינו מתחייב- "בְּקֹלֵנוּ - ולא בקולו של מקום".
תהליך הפיכה לבן סורר ומורה > מאפייני ההורים

במשנה מבואר, שעל ההורים להיות שלמים בגופם ולא להיות חסרים אבר אחד. דין זה נלמד מהפסוקים, כפי שמפרטת המשנה: ”"וְתָפְשׂוּ בוֹ אָבִיו וְאִמּוֹ"- ולא גדמין. "וְהוֹצִיאוּ אֹתוֹ"- ולא חגרין. "וְאָמְרוּ"- ולא אלמין. "בְּנֵנוּ זֶה"- ולא סומין. "אֵינֶנּוּ שֹׁמֵעַ בְּקֹלֵנוּ"- ולא חרשין.”
לדעת רבי יהודה, על ההורים להיות דומים זה לזה בקול, במראה ובגובה, משום שנראה מהפסוקים שהם יוצרים השוואה מוחלטת ביניהם, הב"ח מבאר את דברי הגמ' לפיה לא ייתכן בן סורר ומורה במציאות כיוון שבמקרה כשל רבי יהודה צריך האב להיות סריס, או שהאם איילונית.
תהליך הפיכה לבן סורר ומורה > שלבים נוספים קודם ההוצאה להורג

על פי ההלכה, הורי הבן צריכים להביאו לפני זקני העיר כדי שהם יחליטו אם להוציאו להורג. אם אחד ההורים אינו מסכים להרוג את הבן, אין הורגים אותו. יש הסבורים כי חוק זה נועד להגן על הבן, מכיוון שבתקופת המקרא לאב המשפחה היה שלטון יחיד בבני משפחתו, ובסמכותו היה להוציא את בנו להורג ללא פניה לערכאה אחרת. אחרים סוברים שאין לטענה זו שום ביסוס היסטורי או ביסוס במקרא עצמו.
על פי הגמרא בפעם הראשונה שהיה הבן גונב ואוכל כמתואר לעיל, בית הדין היו רק מלקים אותו. דין זה נלמד מהפסוק ”וְיִסְּרוּ אוֹתוֹ” (ספר דברים, פרק כ"ב, פסוק י"ח). רק לאחר מכן, אם הבן היה שונה באיוולתו, אז היה מוצא להורג.
הסברים להוצאתו להורג

בן סורר ומורה נהרג משום שהוא גנב מהוריו כסף. דבר זה מעלה תמיהה, שכן בדרך כלל עונשו של גנב אינו מיתה אלא תשלומי כפל. המשנה מתייחסת לעניין זה ואומרת שבן סורר ומורה נידון "על שם סופו" והגמרא מפרטת:
תניא, רבי יוסי הגלילי אומר: וכי מפני שאכל זה תרטימר בשר ושתה חצי לוג יין האיטלקי, אמרה תורה יצא לבית דין ליסקל? אלא הגיעה תורה לסוף דעתו של בן סורר ומורה, שסוף מְגַמֵּר נכסי אביו ומבקש למודו ואינו מוצא, ויוצא לפרשת דרכים ומלסטם את הבריות. אמרה תורה- ימות זכאי ואל ימות חייב...
כלומר, היות שהמצב העכשווי מראה על מצב עתידי בעייתי, אנו מעדיפים להורגו עכשיו, כדי למנוע דברים גרועים יותר בעתיד. המשנה מביאה שגם בא במחתרת נידון על שם סופו, על פי אותו עיקרון- הואיל וסופו להרוג את בעל הבית, התירה התורה להורגו.
היו שהשוו בין הסבר זה לבין הדטרמיניזם דבר שגרם לקשיים בהבנה מדוע התורה לא נותנת אפשרות לתקן ולחנך את הילד. התשובה שניתנה היא שהתורה מתארת את האידיאל, בעוד חזרה בתשובה היא אופציה שניתנה ממידת החסד.
ספר החינוך מסביר, שהסימן שאנו מזהים בעזרתו קלקול רוחני הוא אכילה ושתייה, משום שהם הדברים המחזקים את הגוף, בעוד התבוננות במושכלות מחזקת את הנפש. והיות והגוף והנפש הם הפכים גמורים, התחזקות החומר מביאה להחלשות הנפש- קלקול רוחני. והציווי ניתן דווקא בגיל צעיר, משום שמספיק שבתחילת בחרותו של אדם הוא יפנים את עניין ההתרחקות מהחומר כדי שייקח מזה מוסר לכל ימיו.
גישה מעט שונה נמצאת בירושלמי, שם מבואר שכל דינו של בן סורר ומורה הוא ללא טעם המובן לשכל אנוש, אלא הכל גזרת הכתוב:
אמר רבי יסא: כל אילין מילייא לא מסתברין דלא חילופין תני (כל אלו הדברים- של בן סורר ומורה- אינם מסתברים, היה ראוי להיות הפוך). תדע לך שהוא כן,
מי היה בדין שיהא חייב, הבן או הבת? הוי אומר- הבת! ופטרה התורה את הבת וחייבה את הבן.
מי היה בדין שיהא חייב, קטן או גדול? הוי אומר- גדול! פטרה התורה את הגדול וחייבה את הקטן.
מי היה בדין שיהא חייב, הגונב משל אחרים או הגונב משל אביו ואמו? הוי אומר- הגונב משל אחרים! פטרה התורה הגונב משל אחרים וחייבה הגונב משל אביו ואמו.
ללמדך שכולן אינן אלא בגזירת מלך.
יש המשווים בין הדילמה הפילוסופית והרעיונית של בן סורר ומורה ה"נידון על שם סופו", ובין דמויות היסטוריות שגרמו עוולות רבות, אם הייתה אפשרות להורגם בעודם קטנים כאשר רק ניצני מעשיהם ניכרים - האם היה ראוי לעשות כן, או שמא באותה תקופה עדיין לא חטאו ולכן אין לגעת בהם?
היתכנות המקרה במציאות

התלמוד מציין, שלדעת רבי יהודה, האומר שההורים צריכים להיות דומים זה לזה בקול, מראה וגובה, מקרה כזה הוא בלתי סביר כלל ולעולם לא יתרחש. לדעה זו, כל פרשה זו נכתבה רק כ"דְּרוֹש וקבל שכר". כלומר, התורה מתארת לנו את המצב האידיאלי, אף על פי שבפועל מעולם לא קרה ולעולם לא יקרה.
לעומת זאת, לדעת רבי יונתן, מקרים כאלה אירעו במציאות, והוא אף מציין שהוא ראה בעיניו מקרה של בן סורר ומורה ואף ישב על קברו.
מחלוקת דומה קיימת גם בעיר הנידחת ובית המנוגע.
מקבילות במזרח הקדום

חוק 'בן סורר ומורה' הוא חוק קדום, יוצא מן הכלל בתרבות העתיקה, שאינו משקף רפורמה משנה-תורתית.
חיים נוי מצא שלוש מקבילות בחוקים העתיקים ביותר שנתגלו עד היום, מן התקופה השומרית.
"אם בן אומר לאמו: את לא אמי, יגלחו את ראשו, יוליכו אותו בעיר, וידיחו אותו מבית אביו."
"כי יאמר בן לאביו ואמו: אתה לא אבי, את לא אמי, מפסיד את זכויות הירושה… והם רשאים למכור אותו במלוא המחיר"
במהדורת מלול המעודכנת, בחוקי חמורבי, נמצא עונש גופני קשה: "כי יאמר… לאביו מאמצו או לאימו מאמצתו… לא אבי אתה, לא אמי את, את לשונו יקצצו."
ראו גם

לא תאכלו על הדם
גזרת הכתוב
הבא במחתרת
לקריאה נוספת

משה הלברטל, מהפכות פרשניות בהתהוותן, הוצאת מאגנס, תשנ"ט, עמ' 46–67.
מאמר "בן סורר ומורה" בספר יסודות החינוך של הרש"ר הירש העוסק במשמעות החינוכית של פרשת בן סורר ומורה.
ג'ייב רקורדס

| --- | --- |

 נתונים כלליים
 מייסדים:  Clive Calder 
 תקופת הפעילות:  1981–2011 (כ־30 שנה) 
 חברת אם:  סוני מיוזיק אנטרטיינמנט
 מיקום המטה:  ניו יורק 
  
 www.jiverecords.com
 
ג'ייב רקורדס (באנגלית: Jive Records) הייתה חברת תקליטים אמריקנית שפעלה בשנים 1981–2011, והתמחתה בעיקר במוזיקת פופ ובמוזיקת היפ הופ. האמנים הנמכרים ביותר של החברה היו הבקסטריט בויז, בריטני ספירס ואן סינק.
החברה הוקמה בשנת 1981 בידי קבוצת זומבה, כחלק מקבוצת RCA. היא זכתה להצלחה במוזיקת היפ הופ בשנות ה-80, ובמוזיקת פופ בשנות ה-90. בשנת 2002 נרכשה קבוצת זומבה בידי קבוצת ברטלסמאן מוזיקה (BMG), וג'ייב חדלה לתפקד כחברה עצמאית. באוקטובר 2011 פורקה החברה, ופעילות אמניה עברה לחברת התקליטים RCA.
אמנים בולטים

בריטני ספירס
דייוויד ארצ'ולטה
פינק
טייריס גיבסון
טי-פיין
וירד אל ינקוביק
ג'סטין טימברלייק
ויל סמית'
אשר
קליס
אר קלי
כריס בראון
טינה טרנר
קיד רוק
קלי קלרקסון
ליל ויין
ניקי מינאז'
סמנתה פוקס
ג'ניפר לאב יואיט
אליה
ג'ורדין ספארקס
קריס אלן
באדי גאי
למר
למר
מו אגנס
טו שורט
אמנים בולטים > להקות

בקסטריט בויז
א טרייב קולד קווסט
אן סינק
סוליד הרמוני
אפוקליפטיקה
בולט פור מיי ולנטיין
Cage The Elephant
JLS
ת'רי דייז גרייס
טול
ג'ינג'יות (שיר)

| --- | --- |

 סינגל בביצוע ג'ינג'יות
 מתוך האלבום ג'ינג'יות
 יצא לאור:  יוני 1994
 מקום הקלטה:  אולפני די בי, תל אביב
 שפה:  עברית, אנגלית
 אורך:  4:36
 חברת תקליטים:  פונוקול
 כתיבה:  תמיר אלברט
 לחן:  אמיר צורף
 הפקה:  "ג'ינג'יות"
 עיבוד:  אמיר צורף
"ג'ינג'יות" הוא שיר בביצוע הצמד הישראלי "ג'ינג'יות". תמיר אלברט כתב את השיר, ואמיר צורף הלחין אותו. השיר התפרסם ביוני 1994 כסינגל מתוך האלבום היחיד שפרסם הצמד, "ג'ינג'יות" (1994).
התקבלות

השיר הוצג כמועמד למצעד הפזמונים הישראלי השבועי של רשת ג' ב־19 ביוני 1994, זכה להצלחה וצעד 14 שבועות עד 9 באוקטובר 1994, אז יצא מהמצעד. בשיאו הגיע למקום השלישי ב־7 באוגוסט 1994.
במצעד השנתי לשנת תשנ"ד של התחנה השיר דורג במקום ה־19.
"ג'ינג'יות" נכלל ברשימת "1001 השירים הישראליים האהובים בכל הזמנים" שהרכיבו מוזיקאים ואנשי תעשייה בכירים ב־2015 לכבוד יום העצמאות.
מיקומי שיא

|   ‏‏‏  מצעדים שבועיים (1994)> מדינה |   ‏‏‏  מצעדים שבועיים (1994)> מצעד |   ‏‏‏  מצעדים שבועיים (1994)> מיקום שיא |   ‏‏‏  מצעדים שבועיים (1994)>  |
| --- | --- | --- | --- |
|  ישראל | רשת ג' | 3  |  |
|   ‏‏‏  מצעדי סוף שנה (תשנ"ד)> מדינה |   ‏‏‏  מצעדי סוף שנה (תשנ"ד)> מצעד |   ‏‏‏  מצעדי סוף שנה (תשנ"ד)> מיקום שיא |   ‏‏‏  מצעדי סוף שנה (תשנ"ד)>  |
| --- | --- | --- | --- |
|  ישראל | רשת ג' | 19  |  |
משתתפים

אמיר צורף – גיטרה
"ג'ינג'יות" – כלים נוספים
סיון שביט – קולות רקע
מיקי פלד – קולות רקע
משתתפים > הפקה

מפיקים – די. בי. הפקות, רונן בן־טל, אורי פירסט
מפיקים מוזיקליים – תמיר אלברט, אמיר צורף, חזי דוידיאן
מפיק מ"פונוקול" – אורן קריסטל
טכנאי קול (עוזר) – פיני כהן
מיקס – ראובן שפירא
עריכה דיגיטלית – אוהד קרן
הערות שוליים

1 2  המצעד השבועי של רשת ג' מתאריך 19 ביוני 1994, באתר פזמונט
1 2 3  האלבום "ג'ינג'יות", באתר Discogs
1 2 3  נתוני היצירה, באתר אקו"ם
↑  הקליפ לשיר, באתר יוטיוב
↑  המצעד השבועי של רשת ג' מתאריך 9 באוקטובר 1994, באתר פזמונט
1 2  המצעד השבועי של רשת ג' מתאריך 7 באוגוסט 1994, באתר פזמונט
1 2  המצעד השנתי הישראלי של רשת ג' לשנת תשנ"ד, באתר פזמונט
↑  שי סגל נועם ברדין, ‏1001 השירים הישראלים האהובים בכל הזמנים, באתר ‏מאקו‏, 22 באפריל 2015
↑  מאקו מיוזיק, ‏1001 השירים הישראלים האהובים בכל הזמנים – המיקסטייפ המלא, באתר יוטיוב, 22 באפריל 2015
ג'ין קנדי סמית'

ג'ין אן קנדי סמית' (באנגלית: Jean Ann Kennedy Smith;‏ 20 בפברואר 1928 – 17 ביוני 2020) הייתה דיפלומטית, אקטיביסטית, הומניטרית, וסופרת אמריקאית, ששירתה כשגרירת ארצות הברית באירלנד בין השנים 1993–1998. היא הייתה בת למשפחת קנדי.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ג'ין קנדי נולדה בשנת 1928 בבוסטון, השמינית מתוך תשעת ילדיהם של ג'וזף פ. קנדי ורוז פיצג'רלד. אחייה היו ג'וזף ג'וניור, ג'ון, רוזמרי, קת'לין, יוניס, פטרישיה, רוברט, וטד.
כשגרירה באירלנד הועילה סמית' לתהליך השלום בצפון אירלנד, כנציגת הנשיא ביל קלינטון בדבלין. היא ספגה ביקורת קשה לאחר שהפצירה במשרד החוץ האמריקני להעניק ויזה לנשיא מפלגת שין פיין, ג'רי אדמס, אם כי משפחתה אמרה כי צעד זה השפיע על הצבא האירי הרפובליקני הזמני (אנ')‏ (PIRA), בהכרזתו על הפסקת האש בשנת 1994. עם זאת, אדמס אמר שזה היה הנשיא קלינטון שהוביל את תהליך השלום בצפון אירלנד, וכי במהלך התהליך הסתמכה סמית על עצות של כומר בעל השפעה בבלפסט. נשיאת אירלנד מארי מקאליס העניקה לסמית' אזרחות כבוד אירית בשנת 1998 בהוקרה על שירותה במדינה.
סמית' הייתה המייסדת של עמותת "Special Special Arts" ‏((VSA), עמותה בינלאומית נודעת, המוקדשת ליצירת חברה, בה אנשים עם לקות יכולים לעסוק באמנויות. בשנת 2011 היא זכתה במדליית החירות הנשיאותית, הכבוד האזרחי הגבוה ביותר בארצות הברית, על ידי הנשיא ברק אובמה על עבודתה עם VSA ואנשים עם לקות.
חיים אישיים

בשנת 1956 נישאה קנדי לסטיבן אדוארד סמית' (אנ'). לאחר נישואיהם, בשנת 1960, עבד סמית' בתור אנליסט פיננסי ואסטרטג פוליטי למען הקמפיין הנשיאותי של גיסו, ג'ון פ. קנדי. לזוג נולדו שני בנים ביולוגיים ואימצו שתי בנות:
סטיבן אדוארד סמית' הבן (1957-)
וויאליאם קנדי סמית' (אנ') (1960-)
אמנדה מרי סמית' (1967-)
קים מריה סמית' (1972-)
סטיבן סמית' נפטר מסרטן ריאות ב-19 באוגוסט 1990. שנה לאחר מכן, הואשם בנם, ויליאם קנדי סמית', באונס שהתרחש בפלורידה. לאחר משפט שעורר עניין רב בתקשורת, זוכה סמית'.
ב-11 באוגוסט 2009 נפטרה יוניס קנדי שרייבר, וב-25 באוגוסט 2009 נפטר הסנאטור טד קנדי. לאחר מותם, נותרה ג'ין האחות האחרונה ממשפחת קנדי.
ג'ין קנדי סמית' הלכה לעולמה ב-17 ביוני 2020, בגיל 92. מבין אחיה, הגיעה לגיל המבוגר ביותר.
ספריה

Chronicles of Courage: Very Special Artists (with George Plimpton), Random House, 1993 (הספר בקטלוג ULI)
The Nine of Us: Growing Up Kennedy, HarperCollins, 2016
הערות שוליים

↑  "Ambassador Jean Kennedy Smith". Irish America. 1 בינואר 2011. {{cite news}}:  (עזרה)
↑  Simpson, Mark (1 בפברואר 2019). "Gerry Adams: New York in 1994 visit 'pivotal to peace'". BBC News. נבדק ב-1 בפברואר 2020. {{cite news}}:  (עזרה)
↑  James O'Shea, Jean Kennedy Smith to Write New Book on JFK and her Famous Family, Irish Central, ‏ה-20 במרץ 2016
↑  John R. Hicks, William Smith: Low-key Kennedy Heir, United Press International, ‏ה-10 בדצמבר 1991
↑  John T. McQuiston, Stephen Smith, 62, Businessman and an Adviser to the Kennedys, The New York Times, ‏ה-20 באוגוסט 1990
↑  David Margolick, Smith Acquitted of Rape Charge After Brief Deliberation by Jury, The New York Times, ‏ה-12 בדצמבר 1991
↑  John R. Hicks, Reasonable Doubts Led to Smith Acquittal, United Press International, ‏ה-11 בדצמבר 1991
↑  Troy McMullen, The Last Kennedy: Jean Kennedy Smith, ABC News, ‏ה-27 באוגוסט 2009
↑  Vincent P. Bzdek, Jean Kennedy Smith, JFK's Sister and an Architect of Peace in Northern Ireland, Dies at 92, The Washington Post, ‏ה-18 ביוני 2020
| --- | --- |
בקרת זהויות :  NLI: 987012329502705171  GND: 112412019X  ISNI: 0000 0000 3162 305X  LCCN: n92114018  NARA: 10575607  SNAC: w6ch5rsq  VIAF: 58281162   WorldCat (עם VIAF): 58281162
ג'ואי באדאס

| --- | --- |

 לידה:  20 בינואר 1995 (בן 29) ברוקלין, ארצות הברית ארצות הברית
 שם לידה:  ג'ו ואן ורג'יני סקוט
 שם במה:  Joey Bada$$ 
 מוקד פעילות:  ארצות הברית 
 תקופת הפעילות:  מ-2011 
 מקום לימודים:  בית הספר התיכון אדוארד ר. מורו 
 עיסוק:  ראפר
 סוגה:  מוזיקת היפ הופ, תרבות ההיפ הופ 
 שפה מועדפת:  אנגלית 
 חברת תקליטים:  Pro Era Records, Cinematic Music Group, רלנטלס רקורדס 
 מספר צאצאים:  1 
 www.joeybadass.com
 פרופיל ב-IMDb
 
ג'ו ואן ורג'יני סקוט, הידוע בשם הבמה שלו ג'ואי באדאס (באנגלית: Joey Badass, נולד ב-20 בינואר 1995), הוא ראפר, מפיק, ושחקן אמריקאי.
ג'ואי באדאס נולד וגדל בברוקלין, ניו יורק, והקים את קבוצת ההיפ הופ פרו ארה, שאיתם הוציא שלושה מיקסטייפים. הוא הוציא את המיקסטייפ הראשון שלו "1999" ביוני 2012, וקיבל שבחים מהמבקרים. בספטמבר 2012 הוא הוציא את המיקסטייפ השני שלו "Rejex", ואת "Summer Knights" ביולי 2013. את אלבומו הראשון "$$.B4.DA" הוציא בינואר 2015. ביולי 2016, ג'ואי באדאס הופיע בפעם הראשונה בטלוויזיה בסדרה "מר רובוט". אלבומו השני "$$ALL AMERIKKKAN BADA" יצא באפריל 2017.
קריירה > 2010 - 2012: חתימה ב-Cinematic Music

באוקטובר 2010, ג'ואי באדאס העלה סרטון של עצמו מבצע פרייסטייל באתר יוטיוב. הסרטון הועלה מחדש לאתר ההיפ הופ האמריקאי WorldStarHipHop. הפריסטייל תפס את תשומת הלב של ג'וני שייפס, מנכ"ל Cinematic Music Group, שנהיה אחר כך המנהל של ג'ואי באדאס.
בתחילת 2012, ג'ואי באדאס וקפיטל סטיז הוציאו סרטון לשיר "Survival Tactics" בערוץ היוטיוב שלהם "PROfckingERA". בפברואר 2012, פרו ארה הוציאו את המיקסטייפ הראשון שלהם, "The Secc$ Tap.e".
קריירה > 2012: 1999 ועלייה בפופולריות

ביוני 2012, ג'ואי באדאס הוציא את המיקסטייפ הראשון שלו, "1999". לשיר "Waves" מהאלבום יצא וידאו קליפ ביוני 2012. המיקסטייפ העלה את הפופולריות שלו מיידית בראפ האנדרגראונד. המגזין קומפלקס מיקם את האלבום במקום ה-38 ברשימת האלבומים הטובים ביותר של 2012 והאתר HipHopDX כתב שהוא המיקסטייפ הטוב ביותר של 2012. בספטמבר 2012, הוא הוציא מיקסטייפ נוסף בשם Rejex, שבו היו כל השירים שהקליט ולא הגיעו ל-1999.
לאחר כך, הראפר האמריקאי מק מילר ביקש מג'ואי באדאס שיעבדו ביחד. ג'ואי באדאס הופיע בשיר "America" מהמיקסטייפ של מק מילר "Macadelic", והתחיל הופעה של מק מילר ברוזלנד באלרום באפריל 2012. ביחד עם הראפר Juicy J, ג'ואי באדאס ופרו ארה בסיבוב הופעות של שלושים יום ביולי 2012. ביחד עם עוד ראפרים רבים, ג'ואי באדאס ביצע בית בשיר "Train 1" מהאלבום של Asap Rocky, ששמו "Long.Live.ASAP".
בדצמבר 2012 היו שמועות שג'ואי באדאס ייחתם לחברת התקליטים Roc Nation של ג'יי זי, אך בינואר 2013 הוא הפריך את השמועות ואמר שהוא מעדיף להישאר עצמאי מאשר לחתום לחברת תקליטים גדולה. ב-21 בדצמבר 2012 פרו ארה הוציאו את המיקסטייפ " P.E.E.P: The aPROcalypse".
קריירה > 2013: Summer Knights

בתשעה בנובמבר, 2012, ג'ואי באדאס הוציא שיר ביחד עם הראפר אב-סול שהופק על ידי לי באנון בשם "Enter the Void" ביחד עם "Waves". השירים היו הראשונים שלו שיצאו רשמית. ב-14 בינואר 2013, הוא הוציא את הסינגל הראשון מהמיקסטייפ השני שלו Summer Knights, ששמו "Unorthodox", שהופק על ידי די ג'יי פרמייר. ב-8 בפברואר, הוא הוציא וידאו קליפ בשיתוף הראפרים ביג קריט וסמוק די-זי-איי בשם "Underground Airplay". השיר הופיע במיקסטייפ של חברת הבגדים Eckō Unltd. ב-13 במרץ 2013, ג'ואי באדאס הוציא סרטון לשיר "Unorthoox". ב-21 במרץ 2013, הוא התחיל סיבוב הופעות ביחד עם פרו ארה, וקבוצות ההיפ הופ דה אנדראצ'יברס והפלאטבוש זומביז. ב-26 במרץ 2013, וכרז שג'ואי באדאס יהיה חלק מרשימת הראפרים החדשים של מגזין ההיפ הופ XXL.
ב-29 באוקטובר 2013, יצא המיני-אלבום Summer Knights EP. במיני אלבום היו ארבעה שירים מהמיקסטייפ באותו השם, ושלושה שירים חדשים כולל רמיקס. כשיצא, האלבום התחיל מקום 48 ב-מצעד אלבומי ה-R&B/היפ-הופ של בילבורד.